امریکا قوشمه ایالتلری تشقی ایشلر وزیری انتونی بلینکن مسلمانلرنینگ دنیا بویلب دینی ایریمچیلیک و نفرت گه دوچ قالگن لیگی گه دقت تارتدی.
بلینکن 15 مارچ خلق ارا اسلام دشمنلیگی گه قرشی کوره ش کونی مناسبتی بیلن بیانات بیردی. هر کیم نینگ هرجایده توشونچه، وجدان، دین و اعتقاد حتی اعتقاد قیلمسلیک ویا دین اوزگرتیریش ایرکین لیگی بارلیگینی قید ایتدی.
مسلمانلرنینگ دنیا بویلب دینی ایریمچیلیک و نفرت گه دوچ قالگن لیگی گه دقت تارتگن بلینکن "هر فرد شخصی ویا جمعیت اوله راق آچیق ویا یشیرنچ اعتقادلرینی بیان ایتیش، دینینی یشش و اورگتیش ایرکین لیگی گه حقی باردیر" دیب ایتدی.
تشقی ایشلر وزیری بلینکن
"بوگونگی کونده دنیا بویلب اوزینی مسلمان ایتیب اته گن ویا عبادت قیلگن لیگی طفیلی قماققه آلینگن حتی اولدیریلگن انسانلرگه دقتینگیزنی تارته میز. امریکا قوشمه ایالتلری کیشیلرنینگ وجدانلریگه بناً حیات کیچیریش گه دوام ایته دیلر. مسلمانلر دنیا بویلب مقدس رمضان آیی گه تیارگرلیک ایچیده ایکن امریکا قوشمه ایالتلری و ایریم اولکه لرده نفرت گه قرشی کوره شیش گه اورنه یلیک" دیب چقیریق قیلدی.
بیرلشگن ملتلر تشکیلاتی 2022 ییلیده 15 نی خلق اسلام دشمن لیگی گه قرشی کوره ش کونی ایتیب اعلان قیلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
